मतदान झाल्यानंतर एक्झिट पोल्सचे सर्वेक्षण आले आहेत. या सर्वेक्षणांचा असा अंदाज आहे की राज्यात पुन्हा शिवसेना-भाजपचं सरकार येऊ शकतं. यासंदर्भात अधिक माहिती घेण्यासाठी या लिंकवर क्लिक करा. 

विधानसभेबरोबरच सातारा लोकसभेची पोटनिवडणूकही आज होत आहे. सातारा लोकसभा पोटनिवडणुकीसाठी 60.5 टक्के मतदान झालं आहे.

 राज्यात बहुतेक ठिकाणी पाऊस होता पण मतदारांचा उत्साह अवर्णनीय होता. राजकीय नेते आणि सेलिब्रिटींनी मतदानाला सहकुटुंब मतदान केलं. काही ठिकाणचे अपवाद वगळता राज्यभरात शांततेत मतदान पार पडलं. 

एक्झिट पोल्सचे निकाल काय सांगत आहेत? 

सर्व एक्झिट पोल्सचे निकाल आले आहेत. सर्व पोल्सनुसार राज्यात पुन्हा शिवसेना भाजपचीच सत्ता येणार, असा अंदाज सर्व पोल्सनी व्यक्त केला आहे. 

या सर्व पोल्समध्ये एक गोष्ट समान आहे. ती म्हणजे महायुतीला पुन्हा लोकांनी कौल दिलाय, असा अंदाज सर्वांनी व्यक्त केलाय. 145 हा बहुमताचा आकडा आहे. सर्व पोल्सनुसार महायुतीला स्पष्ट बहुमत मिळू शकतं. अधिक माहितीसाठी या लिंकवर क्लिक करा. 

सायंकाळी 6.30 वाजता - निवडणूक आयोगाची पत्रकार परिषद

बारामतीत ट्रॅक्टरच्या ट्रॉलीचा पूल तयार करून म... आणखी 4000 वर्णांसाठी लेख सुरू ठेवा:
तदान

बारामती तालुक्यातल्या कांबळेश्वरमध्ये प्रचंड पाऊस झाल्यामुळे मतदान केंद्र परिसरात चिखल साचला होता. त्यामुळे मतदान केंद्रापर्यंत पोहोचता यावं म्हणून गावकऱ्यांनी ट्रॅक्टरच्या ट्रॉलीचा पूल तयार केला. 

दुपारी 3.30 वाजता - शाहरूख खान यांनी बजावला मतदानाचा हक्क

अभिनेते शाहरूख खान आणि त्यांच्या पत्नी गौरी खान यांनी बांद्रा पश्चिम या पोलिंग बूथवर मतदान केलं आहे. 

दुपारी 2 वाजून 39 मिनिटं - वरळी मतदारसंघातल्या बूथवरचं ईव्हीएम मशिन बदललं 

आदित्य ठाकरे यांच्या वरळी मतदारसंघातल्या बूथ क्रमांक 62 वर ईव्हीएम मशिनमध्ये तांत्रिक अडचण उद्भवली. नंतर ते मशिन बदलण्यात आलं त्यानंतर मतदान सुरळीत पार पडल्याचं निवडणूक अधिकारी सुषमा सातपुते यांनी सांगितलं. 

दुपारी 1.52 - माधुरी दीक्षित यांचं आवाहन 

माधुरी दीक्षित यांनी त्यांचा मतदान केलेला फोटो ट्वीट करत तुम्ही मतदान केलं का, असं चाहत्यांना विचारलं आहे. 

दुपारी 1.20 - 100 वर्षांच्या आजींचेही मतदान 

सखुबाई नामदेव चुंभळे या 100 वर्षांच्या आजींनी आज मतदानाचा अधिकार बजावला. 1960 पासून आजपर्यंत प्रत्येक विधानसभा  निवडणुकीत त्यांनी मतदान केलं आहे. 

दुपारी 1 - मुनगंटीवार यांचे मतदान  

अर्थमंत्री सुधीर मुनगंटीवार यांनी कुटुंबीयांसह मतदानाचा हक्‍क बजावला. चंद्रपुरातल्या सिटी हायस्‍कूलमध्ये त्यांनी मतदान केलं. 

दुपारी 12.31 - हर्षवर्धन पाटील यांचे सहकुटुंब मतदान 

दुपारी 12.10 - राज्यात 11 वाजेपर्यंत 17.50 टक्के मतदान

राज्यातल्या 288 मतदारसंघांमध्ये आतापर्यंत 17.50 टक्के मतदान झालं आहे. रत्नागिरी मतदारसंघात आतापर्यंत सर्वांत जास्त म्हणजे 62.20 मतदान झालं आहे. तर सर्वांत कमी मतदन हडपसर मतदारसंघात झालं आहे. इथं 7.66 टक्के मतदान झालं आहे.   

सकाळी 11.59 - काँग्रेस प्रवक्ते सचिन सावंत यांचं मतदान 

काँग्रेस प्रवक्ते सचिन सावंत यांनी सहकुटुंब मतदान केलं. मतदान करणं हे राष्ट्रीय कर्तव्य असून सर्वांनी आपला मतदानाचा हक्क बजावावा असं आवाहन त्यांनी यावेळी केलं. 

सकाळी 11.58 - आठवलेंचे पवारांना प्रत्युत्तर 

केंद्रीय सामाजिक न्याय राज्यमंत्री रामदास आठवले यांनी वांद्रे पूर्व इथं मतदान केलं. त्यानंतर पत्रकारांशी बोलताना त्यांनी शरद पवार यांच्या कुस्तीच्या वक्तव्यावर कवितेच्या माध्यमातून प्रत्युत्तर दिलं.  

सकाळी 11.30 - लातूरमध्ये देशमुख कुटुंबीयांचे मतदान  

देशमुख कुटुंबीयांनी...